കാട്ടുതീലോകത്തിലെ ഏറ്റവും വലിയ മരത്തെ ഫോയില് പേപ്പര് ഉടുപ്പിച്ചു കാലിഫോര്ണിയയില് ലോകത്തിലെ ഏറ്റവും വലിയ മരത്തെ ഫോയില് പേപ്പര് ഉടുപ്പിച്ചു. കാട്ടുതീ പടര്ന്നു പിടിക്കുന്നതിനെ തുടര്ന്നാണ് ലോകത്തിലെ ഏറ്റവും വലിയ മരമായ ജനറല് ഷെര്മനെ സംരക്ഷിക്കാന് സുരക്ഷാ കവചമൊരുക്കിയിരിക്കുന്നത്. വനമ്യൂസിയമായ സെക്വോയ നാഷണല് പാര്ക്കിലാണ് ജനറല് ഷെര്മനുള്ളത്. ഷെര്മനെ കൂടാതെ മറ്റ് മരങ്ങള്ക്കും അധികൃതര് സുരക്ഷ ഒരുക്കിയിട്ടുണ്ട്.ജനറല് ഷെര്മന് ട്രീയുടെ അടിഭാഗം അലുമിനിയം അടിസ്ഥാനമാക്കിയുള്ള ബേണ്റെസിസ്റ്റന്റ് മെറ്റീരിയലിലാണ് പൊതിഞ്ഞിരിക്കുന്നത്.ഈ വൃക്ഷത്തിന് 275 അടി ഉയരവും 36 അടിയിലധികം വ്യാസവുമുണ്ട്. കഴിഞ്ഞ വര്ഷം ഈ മേഖലയിലുണ്ടായ കാട്ടുതീ 10,600 മരങ്ങള് കത്തി നശിക്കാന് കാരണമായി..ഈ ഭാഗങ്ങളില് കാട്ടു തീ പെട്ടെന്ന് തന്നെ ഈ പ്രദേശത്ത് പടര്ന്നു പിടിക്കാന് സാധ്യത ഉണ്ട് എന്ന് കണക്കാക്കുന്നതായി ഉദ്യോഗസ്ഥര് പറയുന്നു.ആയിരക്കണക്കിന് സെക്വയ മരങ്ങളാണ് കഴിഞ്ഞ വര്ഷം ഉണ്ടായ കാട്ടു തീയില് നശിച്ചത്. സെപ്റ്റംബര് 9 നാണ് ഈ വര്ഷവും ഇവിടെ കാട്ടു തീ പടര്ന്നുപിടിക്കാന് തുടങ്ങിയത്.ഇതേതുടര്ന്ന് സെക്വോയ നാഷണല് പാര്ക്കില് സന്ദര്ശകര്ക്ക് വിലക്കേര്പ്പെടുത്തിയിരുന്നു.